Φθορές στο αυτοκίνητο του υποψήφιου βουλευτή με την Ένωση Κεντρώων στην Α’ Θεσσαλονίκης, Θεόφιλου Κυριακίδη, προκάλεσαν άγνωστοι.

Οι βάνδαλοι έγραψαν συνθήματα όπως “φασίστα θα πεθάνεις πρόσεχε” αλλά και “Στο διάολο η οικογένεια, στο διάολο η πατρίς. Η Ελλάδα να πεθάνει να ζήσουμε εμείς” στο παρμπρίζ του οχήματος και στο καπό και προκάλεσαν γρατσουνιές.

Υπενθυμίζεται πως πριν από μερικές μέρες ο κ. Κυριακίδης είχε καταθέσει μήνυση κατά αγνώστων για την αναγραφή συνθημάτων σε πανό και αγάλματα, στο πλαίσιο του Thessaloniki Pride.

Όπως υποστηρίζει ο υποψήφιος βουλευτής της Ένωσης Κεντρώων στην Α’ Θεσσαλονίκης, θα κινηθεί νομικά και για φθορές στο όχημά του.

Δείτε τι δήλωσε στο thestival ο κ. Κυριακίδης καθώς και φωτογραφίες και βίντεο από τις φθορές στο αυτοκίνητό του:



